આવા ગૂંચવાડા ભર્યા સંબંધોને સમજવા વાત પહેલેથી સમજવી જરૂરી છે. મૂળ આસામમાં જન્મેલી પરી બોરાનાં સપનાં મોટાં હતાં. એક દિવસ તે કોઈને કહ્યાં વગર ઘરેથી ભાગી ગઈ, જ્યારે ઘરે પરત ફરી ત્યારે તે બે બાળકોની મા બની ચૂકી હતી. આ બાળકો સિદ્ધાર્થ દાસ નામના વ્યક્તિથી થયા હતા જેની સાથે પરીએ લગ્ન કર્યાં હતાં. જોકે સિદ્ધાર્થે બે બાળકોની જવાબદારી ઉઠાવવાની ના કહી દેતાં પરી બંને બાળકોને લઈને તેનાં મા-બાપના ઘરે આવી ગઈ.